શીર્ષક: સાઉદી અરેબિયા હજારો લોકોનો જીવ બચાવનાર પોતાના જ જાસૂસ પાછળ કેમ પડ્યું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પશ્ચિમી દેશોના ભૂતપૂર્વ ખુફિયા અધિકારીઓએ આ અંગે માહિતી આપી છે. 

ત્રણ વર્ષ પહેલા ડૉક્ટર સાદ અલ જાબરી દેશ છોડીને ભાગી ગયા હતા. તેમણે પશ્ચિમી દેશો વિરુદ્ધ અલ કાયદાના બૉમ્બ ધમાકાના કાવતરાને નિષ્ફળ કર્યું હતું. 

હવે તેમના મોટા પુત્ર ખાલિદે કહ્યું કે, હવે તેમના ભાઈ અને બહેનને બંધક બનાવી લેવામાં આવ્યા છે. 

ખાલિદ અલ જાબરીએ કહ્યું, “ઉમર અને સારાને 16 માર્ચની સવારે પકડવામાં આવ્યા હતા. લગભગ 50 સુરક્ષા અધિકારીઓ લગભગ 20 ગાડીઓમાં પહોંચ્યા હતા. ત્યારે તેઓ સુઈ રહ્યા હતા અને તેમને પથારીમાંથી ઉપાડીને લઈ ગયા હતા.” 

બ્રિટનના ભૂતપૂર્વ વડાં પ્રધાન ટેરેસા મે અને સાઉદી અધિકારી સાથે ડૉ જાબરી

ત્યાર પછી રિયાધ સ્થિત તેમના ઘરની તલાશી લેવામાં આવી હતી, સીસીટીવીનું મેમરી કાર્ડ કાઢી લેવામાં આવ્યું હતું. 21 વર્ષના ઉમર અને 20 વર્ષનાં સારાને એક ડિટેન્શન સેન્ટર પર રાખવામાં આવ્યા હતા અને પછી તેમની સાથે કોઈ સંપર્ક નથી થઈ શક્યો. 

ખાલિદ અલ જાબરીએ કૅનેડાથી ફોન પર બીબીસી સાથે વાત કરી હતી પરંતુ તેમણે કહ્યું કે તેમને એ ન જણાવવામાં આવ્યું કે તેમના પિતા પર શું આરોપ છે અને તેમની ધરપકડ પાછળનું કારણ પણ પરિવારને જાણ કરવામાં નહોતું આવ્યું.  

ખાલિદ અને તેમના પિતા સાદ અલ જાબરી હાલ કૅનેડામાં રહે છે. ખાલિદે કહ્યું કે તેમને નથી ખબર કે ઉમર અને સારા જીવિત છે કે નહીં.  

ખાલિદનું માનવું છે કે તેમના પિતાને સાઉદી અરેબિયા પરત આવવા માટે મજબૂર કરી શકાય એટલે ઉમર અને સારાને બંધક બનાવવામાં આવ્યા. પરંતુ તેમના પિતાને ડર છે કે સાઉદી અરેબિયા જશે તો તેમની ધરપકડ કરીને તેમને જેલમાં પૂરી દેવામાં આવશે. 

ખાલિદને ડર છે કે તેમના પિતા નિર્દોષ છે પરંતુ તેમના વિરુદ્ધ ખોટો કેસ બનાવવામાં આવશે.

જ્યારે બીબીસીએ સાઉદી અરેબિયાના અધિકારીઓનો પક્ષ જાણવા માટે ફોન કર્યો હતો તે તેમણે આ બાબતે કોઈ ટિપ્પણી નહોતી કરી.

સાદ અલ જાબરી કોણ છે?

સારા અલ જાબરી સાથે કોઈ સંપર્ક નથી થઈ શક્યો

વર્ષો સુધી સાદ અલ જાફરી સાઉદી પ્રિંસ મોહમ્મદ બિન નાએફના જમણા હાથ માનવામાં આવતા હતા.  2000ના દાયકામાં દેશમાં અલ કાયદાના વિદ્રોહને નાથવાનો શ્રેય તેમને આપવામાં આવે છે. 

તેમને અમેરિકા, બ્રિટેન, કૅનેડા, ઑસ્ટ્રેલિયા અને ન્યૂઝીલૅન્ડની ગુપ્તચર એજન્સીઓ સાથે સાઉદી અરેબિયાના સંબંધની મહત્ત્વપૂર્ણ કડી માનવામાં આવે છે.  

તેમની સાથે કામ કરનારા પશ્ચિમી દેશોના એક ભૂતપૂર્વ ગુપ્તચર અધિકારી માને છે કે આ મહત્ત્વપૂર્ણ કડીએ જ 2010માં...